Proustaške novine koje su Papu proglasile antikristom najčitanije u RH

Nastavljen je pad prodaje dnevnih i tjednih listova u Hrvatskoj, otkrivaju novi podaci Agencije za tržišno natjecanje.

Lani se, tako, svaki dan prosječno prodavalo oko 66.300 komada svih općeinformativnih dnevnika u Hrvatskoj, što je 14 posto manje u odnosu na predlani. Najveću prodanu nakladu ostvario je dnevnik 24sata: svaki dan u prosjeku između 20.000 i 26.500 prodanih primjeraka.

Drugi je Večernji list koji je prosječno prodavao između 13.300 i 20.000 primjeraka dnevno, a treći Jutarnji list s prodajom između 6600 i 13.300 komada novina svaki dan.

Kad je riječ o općeinformativnim tjednicima, lani ih se u prosjeku prodavalo 30.800 komada tjedno, što je nešto manje nego prethodne godine.

Najprodavaniji općeinformativni tjednik i lani je bio ultradesni Hrvatski tjednik s prosječno prodanih između 3100 i 6200 primjeraka tjedno. Na drugome je mjestu također ultradesni 7Dnevno čija je prosječna prodaja iznosila nešto manje od toga. Slijede lokalni tjednik Međimurje i Nacional.

Tjednik 24sata Express ostvario je prodaju između 1500 i 3100 primjeraka, a nešto manju prodaju od njih imaju Varaždinske vijesti i Podravski list koji drže “šestu i sedmu poziciju te su se zamijenili u redoslijedu u odnosu na predlani”.

Osmu poziciju drže Međimurske novine. Dvotjednik Globus je na devetoj poziciji, a Dubrovački vjesnik na desetoj, otkriva Agencija za tržišno natjecanje RH.

Objava Proustaške novine koje su Papu proglasile antikristom najčitanije u RH pojavila se prvi puta na Danica.hr.